



3. sz. melléklet	






Budapest Főváros Önkormányzata Közgyűlésének 

…/2012. (…) önkormányzati rendelete

a kegyeleti közszolgáltatás díjairól szóló 65/2000. (XII. 19.) önkormányzati rendelet módosításáról


Budapest Főváros Önkormányzatának Közgyűlése a temetőkről és a temetkezésről szóló 1999. évi XLIII. törvény 40. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (4) bekezdésének 9. pontjában, valamint a temetőkről és a temetkezésről szóló 1999. évi XLIII. törvény 6. § (1) bekezdésében meghatározott feladatkörében eljárva a következőket rendeli el.


1. §

A kegyeleti közszolgáltatás díjairól szóló 65/2000. (XII. 19.) Főv. Kgy. rendelet mellékletének helyébe e rendelet melléklete lép.



2. §


Ez a rendelet 2013. január 1-jén lép hatályba és a hatálybalépését követő napon hatályát veszti.



       Sárádi Kálmánné dr.	     Tarlós István
          

                főjegyző	    főpolgármester









				Melléklet a …/2012. (…) önkormányzati rendelethez

A kegyeleti közszolgáltatás díjairól szóló 65/2000. (XII. 19.) önkormányzati rendelet melléklete

DÍJJEGYZÉK

Érvényes: 2013. január 1-jétől


Temetési helyek megváltási díjai
Temetési helyek újraváltási díjai

Létesítmény-igénybevételi díjak:

-Létesítmények igénybevétele az üzemeltető szakszemélyzetének igénybevétele nélkül:
· Ravatalozó igénybevétele

-Létesítmények igénybevétele az üzemeltető által kötelezően biztosított szakszemélyzettel együtt:
· Halotthűtők naponkénti igénybevételi díja
· Szóróparcella berendezéseinek igénybevételi díja (hamvak szórása)

-Az elhunyt vagy hamvak temetőn belüli szállításának díja

-Sírhelynyitás és visszahantolás díja (ideértve az első temetést megelőző sírásást)
· Felnőtt méretű sír,
· Gyermek méretű sír,
· Urnaelhelyezés vagy urnakivétel esetén

Temető-fenntartási hozzájárulás díja


Temetési helyek megváltási díjai

Hagyományos földbe temetés sírhelydíjai:
- 25 éves időtartamra:
- egyes sírhelyek
- kettős sírhelyek
- kiemelt kategóriájú sírhelyek
- 60 éves időtartamra:
- sírbolthelyek
Hamvasztásos elhelyezések sírhelydíjai:
- 10 éves időtartamra:
- urnafülkék (kolumbáriumok), urnasírhelyek
- urnafülke teremben
- 20 éves időtartamra:
- urnasírboltok, urnakripták
A temetési helyek megváltási díjait a mellékelt táblázatok áfa nélkül tartalmazzák.







INDOKOLÁS


Általános indokolás


A temetőkről és a temetkezésről szóló 1999. évi XLIII. törvény 40.§ (3) bekezdése alapján a települési önkormányzat, fővárosban a közgyűlés rendeletben állapítja meg többek között a temetőben a temetési hely megváltási díját, a temető-fenntartási hozzájárulás díját, illetve a létesítmények vállalkozók részéről történő igénybevételének díját;

A köztemetőkről és a temetkezés rendjéről szóló 58/2000. (X. 26.) Főv. Kgy. rendelet szabályai szerint a köztemetőben érvényesíthető díjak fajtáit és mértékét a Közgyűlés külön rendeletben szabályozza. Ezen külön rendelet a kegyeleti közszolgáltatás díjairól szóló 65/2000. (XII. 19.) Főv. Kgy. rendelet.

A díjrendelet szabályai szerint a köztemetőket üzemeltető Budapesti Temetkezési Intézet Zrt. (BTI Zrt.) minden évben egy alkalommal a következő év első napjától történő módosítása érdekében kezdeményezheti a kegyeleti közszolgáltatás díjainak felülvizsgálatát a közszolgáltatással kapcsolatos költségeinek - önköltségelemzéssel alátámasztott, a Fővárosi Közgyűlés által elismert és műszakilag indokolt fejlesztéseket is tartalmazó - változása mértékének függvényében.
A jelen rendelet megalkotásának indoka, hogy a BTI Zrt. kezdeményezte a 2013. évre vonatkozó díjak megállapítását a 2012. évre vonatkozó díjak felülvizsgálata keretében.


Részletes indokolás


Az 1. §-hoz


A kegyeleti közszolgáltatási díj mértékének megváltoztatása a 65/2000. (XII. 19.) Főv. Kgy. rendelet melléklete módosításával történik. 


A 2. §-hoz


A rendelet hatályba lépéséről és a végrehajtottá vált rendelkezés hatályon kívül helyezéséről rendelkezik.





